

PROJEKTS uz 21.05.2024.

vēlamais datums izskatīšanai: Finanšu komitejā 22.05.2024.

domē: 30.05.2024.

sagatavotājs, ziņotājs: Annija Dukāte

 LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par finansējumu projektam "Pastaigu celiņa izveide gar Gaujas-Baltezera kanālu"**

Ādažu novada pašvaldības dome izskatīja Lauku atbalsta dienesta Lielrīgas reģionālās lauksaimniecības pārvaldes (turpmāk - LAD) 19.04.2024. vēstuli Nr. 04.6-11/24/254-e (pašvaldības reģ. Nr. ĀNP/1-11-1/24/2160) par lēmumu (turpmāk - Lēmums) pārtraukt saistības projektam ”Pastaigu celiņa izveide gar Gaujas-Baltezera kanālu” (turpmāk – Projekts) un atgūt pašvaldībai izmaksāto avansu 16 012,02 *euro* apmērā.

Pašvaldība ar 30.04.2024. vēstuli Nr. ĀNP/1-12-4/24/712 pārsūdzēja LAD lēmumu, skaidrojot apstākļus, kas nebija atkarīgi no pašvaldības un kavēja projektam noteikto termiņu ievērošanu, kā arī argumentēja Lēmuma apstrīdēšanu.

LAD ar 16.05.2024. vēstuli Nr. 10.9.3-15/24/1792-e (pašvaldības reģ. Nr. ĀNP/1-11-1/24/2727) atstāja spēkā Lēmumu.

Pamatojoties uz Administratīvā procesa likuma 188. panta pirmo daļu un 189. panta pirmo daļu, pašvaldība pārsūdzēs Lēmumu viena mēneša laikā no tā paziņošanas dienas, iesniedzot pieteikumu Administratīvās rajona tiesas attiecīgajā tiesu namā pēc pieteicēja adreses.

Kopējie projekta izdevumi ir 200 126,74 *euro*. Plānotais LAD finansējums ir 80 060,11 *euro*, savukārt pašvaldības 2024. gada budžetā Projekta realizācijai paredzēti 127 440 *euro*. Saskaņā ar 12.01.2024. līgumu Nr. JUR 2024-01/35 par pastaigu celiņa gar Gaujas – Baltezera kanālu projektēšanu, autoruzraudzību un būvniecību, faktiskais būvdarbu izpildes termiņš ir ne vēlāk kā līdz 15.11.2024., tāpēc, ņemot vērā iepriekš minētos apstākļus, pašvaldības budžetā jāparedz 72 686,74 *euro* Projekta īstenošanai.

Projektu uzraudzības komisija 20.05.2024. (protokols Nr. ĀNP/1-7-5/24/17) atbalstīja papildu finansējuma piešķiršanu Projektam no pašvaldības budžeta līdzekļiem.

Pamatojoties uz Pašvaldību likuma 4. panta pirmās daļas 2. punktu, kā arī ņemot vērā domes Projektu uzraudzības komitejas 20.05.2024. atzinumu un Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Piešķirt papildu finanšu līdzekļus 72 686,74 *euro* apmērā pašvaldības projekta ”Pastaigu celiņa izveide gar Gaujas-Baltezera kanālu” īstenošanai.
2. Noteikt, ka 1. punktā noteiktā projekta kopējās izmaksas ir līdz 200 126,74 *euro.*
3. Lēmuma izpildei nepieciešamo finansējumu nodrošināt no pašvaldības 2024. gada budžeta nesadalītā konta atlikuma līdzekļiem.
4. Centrālās pārvaldes Finanšu nodaļai ar kārtējiem pašvaldības 2024. gada budžeta grozījumiem nodrošināt 3. punkta izpildi.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, FIN, IDRV - @

APN (e-noraksts)

Dukāte, 29165290